CELEX: 32014R1387
Language: ro
Date: 2014-11-14 00:00:00
Title: Regulamentul delegat (UE) nr. 1387/2014 al Comisiei din 14 noiembrie 2014 de modificare a anexei I la Regulamentul (CE) nr. 1528/2007 al Consiliului privind aplicarea regimurilor aplicabile produselor originare din anumite state care fac parte din grupul statelor din Africa, zona Caraibelor și Pacific (ACP) prevăzute în acordurile de stabilire sau care duc la stabilirea Acordurilor de parteneriat economic

24.12.2014   
            
            
               RO
            
            
               Jurnalul Oficial al Uniunii Europene
            
            
               L 369/35
            
         REGULAMENTUL DELEGAT (UE) NR. 1387/2014 AL COMISIEI
   din 14 noiembrie 2014
   de modificare a anexei I la Regulamentul (CE) nr. 1528/2007 al Consiliului privind aplicarea regimurilor aplicabile produselor originare din anumite state care fac parte din grupul statelor din Africa, zona Caraibelor și Pacific (ACP) prevăzute în acordurile de stabilire sau care duc la stabilirea Acordurilor de parteneriat economic
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1528/2007 al Consiliului din 20 decembrie 2007 privind aplicarea regimurilor aplicabile produselor originare din anumite state care fac parte din grupul statelor din Africa, zona Caraibelor și Pacific (ACP) prevăzute în acordurile de stabilire sau care duc la stabilirea Acordurilor de parteneriat economic (1), în special articolul 2 alineatul (2),
   întrucât:
   
               (1)
            
            
               Lista țărilor beneficiare ale regimului de import fără taxe vamale și contingente tarifare al UE este prevăzută în anexa I la Regulamentul (CE) nr. 1528/2007.
            
         
               (2)
            
            
               Kenya nu a luat măsurile necesare în vederea ratificării acordului său interimar de parteneriat economic și, prin urmare, în conformitate cu articolul 2 alineatul (3) din Regulamentul (CE) nr. 1528/2007, în special litera (b), în temeiul Regulamentului (UE) nr. 527/2013 al Parlamentului European și al Consiliului (2) nu mai este acoperită de regimul accesului pe piață autorizat în temeiul Regulamentului (CE) nr. 1528/2007 începând cu 1 octombrie 2014.
            
         
               (3)
            
            
               Cu toate acestea, Kenya și Uniunea Europeană și statele sale membre au încheiat negocierile referitoare la un acord de parteneriat economic la data de 16 octombrie 2014.
            
         
               (4)
            
            
               Comisia este împuternicită să adopte acte delegate, în conformitate cu articolul 24a din Regulamentul (CE) nr. 1528/2007, pentru a modifica anexa I la regulamentul respectiv în sensul adăugării regiunilor sau a statelor din grupul statelor ACP care au încheiat negocierile privind un acord între Uniunea Europeană și regiunea respectivă sau statul respectiv ce îndeplinește cerințele de la articolul XXIV din GATT 1994.
            
         
               (5)
            
            
               De la data aplicării prezentului regulament, adăugarea Kenyei în anexa I la Regulamentul (CE) nr. 1528/2007 va fi supusă condițiilor prevăzute la articolul 2 alineatul (3) din regulamentul respectiv, în special la litera (b),
            
         ADOPTĂ PREZENTUL REGULAMENT:
   Articolul 1
   În anexa I la Regulamentul (CE) nr. 1528/2007 se introduce următoarea țară:
   
      „REPUBLICA KENYA”
   
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 noiembrie 2014.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 348, 31.12.2007, p. 1.
   
      (2)  Regulamentul (UE) nr. 527/2013 al Parlamentului European și al Consiliului din 21 mai 2013 de modificare a Regulamentului (CE) nr. 1528/2007 al Consiliului în ceea ce privește excluderea unui număr de țări din lista regiunilor sau statelor care au încheiat negocierile (JO L 165, 18.6.2013, p. 59).